CELEX: 62020TN0721
Language: fi
Date: 2020-12-09 00:00:00
Title: Asia T-721/20: Kanne 9.12.2020 – Clean Sky 2 -yhteisyritys v. NG

1.2.2021   
            
            
               FI
            
            
               Euroopan unionin virallinen lehti
            
            
               C 35/58
            
         
      Kanne 9.12.2020 – Clean Sky 2 -yhteisyritys v. NG
      (Asia T-721/20)
      (2021/C 35/77)
      Oikeudenkäyntikieli: italia
      
         Asianosaiset
      
      
         Kantaja: Clean Sky 2 -yhteisyritys (edustajat: asianajaja M. Velardo ja asiamies B. Mastantuono)
      
         Vastaaja: NG
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan vastaaja maksamaan 141 094,80 euron suuruisen summan avustussopimukseen nro 632506 ”Wireless Flexible sensor co-operation for structural health Diagnosis/prognosis” liittyen Euroopan unionin seitsemännen puiteohjelman yhteydessä korotettuna Euroopan keskuspankin perusrahoitusoperaatioihinsa soveltamalla 3,5 %:n korolla 9.7.2019 lukien tosiasialliseen maksupäivään saakka
               
            
                  —
               
               
                  velvoittamaan vastaaja korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraavaan kanneperusteeseen:
      Vastaaja laiminlöi sopimusvelvoitteensa, koska se ei palauttanut määrää, joka liittyy henkilöstökuluihin, jotka katsottiin rahoitukseen kelpaamattomiksi kuluiksi. Tämän vuoksi kantaja toimitti 23.5.2019 veloitusilmoituksen, joka koski 141 094,80 euron suuruista määrää, joka oli jo maksettu Alpha Consulting Service Srl -yhtiölle, avustussopimuksen määräysten mukaisesti. Vastaajan, joka on Alpha Consulting Service Srl:n, joka on poistettu kaupparekisteristä, yhtiömies ja edustaja, velvoitteiden perustana olevista tosiseikoista vallitsee käsiteltävässä asiassa laaja yksimielisyys. Kyseisen yhtiön esittämät vastalauseet veloitusilmoituksen antamisen jälkeen ovat yleisiä ja epätäydellisiä eikä niitä ole tuettu todistein, minkä vuoksi ne vaikuttavat täysiin perusteettomilta. Kantajalla on näin ollen oikeus vaatia maksetun määrän takaisinperimistä ja palauttamista viivästyskorkoineen.